CELEX: 62009CN0397
Language: el
Date: 2009-10-14 00:00:00
Title: Υπόθεση C-397/09: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 14 Οκτωβρίου 2009 — Scheuten Solar Technology GmbH κατά Finanzamt Gelsenkirchen-Süd

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/22
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 14 Οκτωβρίου 2009 — Scheuten Solar Technology GmbH κατά Finanzamt Gelsenkirchen-Süd
   (Υπόθεση C-397/09)
   2009/C 312/36
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείουσα: Scheuten Solar Technology GmbH
   
      Αναιρεσίβλητο: Finanzamt Gelsenkirchen-Süd
   
      Προδικαστικά ερωτήματα
   
   
               α)
            
            
               Αντιβαίνει στο άρθρο 1, παράγραφος 1, της οδηγίας 2003/49/ΕΚ του Συμβουλίου, της 3ης Ιουνίου 2003, για την καθιέρωση κοινού συστήματος φορολόγησης των τόκων και των δικαιωμάτων που καταβάλλονται μεταξύ συνδεδεμένων εταιρειών διαφορετικών κρατών μελών (1) (ΕΕ L 157, σ. 49) –στο εξής: κοινοτική οδηγία για τη φορολόγηση τόκων και δικαιωμάτων– ρύθμιση βάσει της οποίας οι τόκοι δανείου που καταβάλλει επιχείρηση κράτους μέλους σε συνδεδεμένη επιχείρηση άλλου κράτους μέλους συνυπολογίζονται στη βάση υπολογισμού του φόρου επιτηδεύματος της πρώτης επιχειρήσεως;
            
         
               β)
            
            
               Σε περίπτωση καταφατικής απαντήσεως στο πρώτο ερώτημα: πρέπει το άρθρο 1, παράγραφος 10, της οδηγίας για τη φορολόγηση τόκων και δικαιωμάτων να ερμηνευθεί υπό την έννοια ότι τα κράτη μέλη έχουν τη δυνατότητα να μην εφαρμόζουν την οδηγία και στην περίπτωση στην οποία κατά την ημερομηνία καταβολής των τόκων δεν πληρούνταν ακόμη για συνεχόμενο διάστημα δύο τουλάχιστον ετών οι οριζόμενες από το άρθρο 3, στοιχείο β’, της εν λόγω οδηγίας προϋποθέσεις σχετικά με την ύπαρξη συνδεδεμένης επιχειρήσεως;
               Μπορούν στην περίπτωση αυτή τα κράτη μέλη να επικαλεστούν απευθείας το άρθρο 1, παράγραφος 10, της οδηγίας για τη φορολόγηση τόκων και δικαιωμάτων έναντι της επιχειρήσεως που προβαίνει σε καταβολή;
            
         
      (1)  EE L 157, σ. 49.